Z A P I S N I K
13. sjednice Vijeća Mjesnog odbora Havidići
održane u četvrtak, 23. lipnja 2022.
s početkom u 17,00 sati.


Nazočni članovi Vijeća: Dragutin Havidić, Siniša Havidić, Goran Havidić (mandate prestao 20. lipnja 2022.), Ljiljana Novaković Bokan, Damir Vugrenić, i Enisa Hevešević. 

Nazočni službenik Gradskog ureda za mjesnu samoupravu, civilnu zaštitu i sigurnost: Petar Vukelić, viši stručni suradnik.

Predsjedava Dragutin Havidić, predsjednik Vijeća.

Predsjednik konstatira da su prisutni svi članovi Vijeća, što znači da Vijeće može pravovaljano odlučivati te otvara 13. sjednicu Vijeća Mjesnog odbora Havidići. Predsjednik poziva članove Vijeća da prihvate zapisnik 12. sjednice Vijeća održane 28. svibnja 2022. Vijeće jednoglasno prihvaća tekst zapisnika s 12. sjednice Vijeća. Dragutin Havidić konstatira da su svi članovi primili prijedlog dnevnog reda. Pita imaju li članovi Vijeća prijedloga za dopunu dnevnog reda. Obzirom da nema dodatnih prijedloga, dnevni red daje na glasovanje. Vijeće jednoglasno (5 “za”) utvrđuje

DNEVNI RED:

[bookmark: _Hlk523472998]1. Prijedlog zaključka o Izvješću Mandatnog povjerenstva o prestanku mirovanja mandata članu Vijeća Mjesnog odbora Havidići Siniši Havidiću i prestanku mandata zamjeniku člana Vijeća Mjesnog odbora Havidići Goranu Havidiću
2. Prijedlog zaključka o prijedlogu produženja zakupa poslovnog prostora za potrebe Vijeća Mjesnog odbora Havidići
3. Prijedlog zaključka o davanju  mišljenja na Nacrt prijedloga Odluke o izmjenama i dopuni Odluke o davanju u zakup i drugo korištenje površine javne namjene
4. Prijedlog zaključka o prijedlogu prioriteta za Plan komunalnih aktivnosti Gradske četvrti Brezovica u 2023.
5. Pitanja, prijedlozi i obavijesti

/ Prelazi se na rad po dnevnom redu /


Ad 1) Prijedlog zaključka o Izvješću Mandatnog povjerenstva o prestanku mirovanja mandata članu Vijeća Mjesnog odbora Havidići Siniši Havidiću i prestanku mandata zamjeniku člana Vijeća Mjesnog odbora Havidići Goranu Havidiću

Dragutin Havidić daje riječ Ljiljani Novaković Bokan, članici Mandatnog povjerenstva, koja podnosi Izvješće. Predsjednik otvara raspravu, zatvara raspravu i daje na glasanje prijedlog Izvješća.
Vijeće jednoglasno prihvaća 
I Z V J E Š Ć E
o prestanku mirovanja mandata članu Vijeća Mjesnog odbora Havidići Siniši Havidiću
i prestanku mandata zamjenika člana Vijeća Mjesnog odbora Havidići Goranu Havidiću

I.

A) Mandatno povjerenstvo konstatira da je član Vijeća Mjesnog odbora Havidići Siniša Havidić, izabran s kandidacijske liste Hrvatska demokratska zajednica – HDZ, Hrvatska socijalno - liberalna stranka – HSLS i Hrvatska stranka umirovljenika - HSU, sukladno članku 12. stavku 2. Odluke o izboru članova vijeća gradskih četvrti i članova vijeća mjesnih odbora (Službeni glasnik Grada Zagreba 4/13, 5/17, 7/17, 2/19, 28/20 8/21 i 10/21), stavio svoj mandat člana Vijeća Mjesnog odbora Havidići u mirovanje iz osobnih razloga, podnošenjem pisanog zahtjeva 15. studenoga 2021. te mu je mandat počeo mirovati s danom 15. studenim 2021. Dana 13. lipnja 2022. godine Siniša Havidić je podnio zahtjev kojim traži prestanak mirovanja mandata koji je istog dana dostavljen predsjedniku Vijeća Mjesnog odbora Havidići. Član vijeća Siniša Havidić nastavlja s obnašanjem dužnosti na temelju prestanka mirovanja mandata od 21. lipnja 2022. Zamjeniku člana vijeća Goranu Havidiću prestaje mandat 20. lipnja 2022.  

                                                                               II.
Mandatno povjerenstvo predlaže da prihvati ovo Izvješće i donese Zaključak o Izvješću Mandatnog povjerenstva o prestanku mirovanja i verifikaciji mandata članu Vijeća Siniši Havidiću i prestanku mandata zamjenika člana Vijeća Mjesnog odbora Havidići Goranu Havidiću, u predloženom tekstu.

Dragutin Havidić sukladno Izvješću Mandatnog povjerenstva predlaže usvajanje zaključka.
Vijeće jednoglasno (5 „za“) donosi

ZAKLJUČAK
o Izvješću Mandatnog povjerenstva o prestanku mirovanja mandata članu Vijeća Mjesnog odbora Havidići Siniši Havidiću i prestanku mandata zamjeniku člana Vijeća Mjesnog odbora Havidići Goranu Havidiću

I. Prima se na znanje Izvješće Mandatnog povjerenstva o prestanku mirovanja mandata članu Vijeća Mjesnog odbora Havidići Siniši Havidiću i prestanku mandata zamjeniku člana Vijeća Mjesnog odbora Havidići Goranu Havidiću.

II. Dana 21. lipnja 2022. prestaje mirovanje mandata i počinje obnašanje dužnost članu Vijeća Siniši Havidiću.
Zamjenik člana Vijeća Goran Havidić s danom 20. lipnjem 2022. prestaje obnašati dužnost člana Vijeća.

III. Ovaj će zaključak biti objavljen na oglasnoj ploči u sjedištu Mjesnog odbora Havidići.


Ad 2) Prijedlog zaključka o prijedlogu produženja zakupa poslovnog prostora za potrebe Vijeća Mjesnog odbora Havidići

Izvjestitelj je Dragutin Havidić.
U raspravi sudjeluju: Dragutin Havidić i Enisa Hevešević.
Vijeće glasa te većinom glasova (3 „za“ i 2 „protiv“) donosi sljedeći:

ZAKLJUČAK
o prijedlogu produženja zakupa poslovnog prostora
za potrebe Vijeća Mjesnog odbora Havidići


1. Vijeće Mjesnog odbora Havidići razmotrilo je problematiku nedostatka prostora za rad Vijeća Mjesnog odbora Havidići.

2. Vijeće predlaže produljenje zakupa prostora za rad Vijeća Mjesnog odbora Havidići u objektu privatne osobe na adresi Kuti 1, Havidić Selo, 10 253 Dragonožec.

3. Ovaj se zaključak dostavlja Vijeću Gradske četvrti Brezovica na daljnje postupanje.

Ad 3) Prijedlog zaključka o davanju  mišljenja na Nacrt prijedloga Odluke o izmjenama i dopuni Odluke o davanju u zakup i drugo korištenje površine javne namjene

Izvjestitelj je Dragutin Havidić.
Obzirom da nema rasprave, Vijeće glasa te većinom glasova (4 „za“ i 1 „protiv“) donosi sljedeći:

ZAKLJUČAK
o davanju  mišljenja na Nacrt prijedloga Odluke o izmjenama i dopuni Odluke o davanju u zakup i drugo korištenje površine javne namjene

1. Vijeće Mjesnog odbora Havidići razmotrilo je Nacrt prijedloga Odluke o izmjenama i dopuni Odluke o davanju u zakup i drugo korištenje površine javne namjene.
2. Vijeće Mjesnog odbora Havidići daje pozitivno mišljenje na Nacrt prijedloga Odluke o izmjenama i dopuni Odluke o davanju u zakup i drugo korištenje površine javne namjene.
3. Ovaj zaključak dostavlja se Vijeću Gradske četvrti Brezovica na dalje postupanje.
Ad 4) Prijedlog zaključka o prijedlogu prioriteta za Plan komunalnih aktivnosti Gradske četvrti Brezovica u 2023.

Izvjestitelj je Dragutin Havidić.
Obzirom da nema rasprave, Vijeće glasa te većinom glasova (4 „za“ i 1 „protiv“) donosi sljedeći:

Z A K LJ U Č A K
o prijedlogu prioriteta za Plan komunalnih aktivnosti
Gradske četvrti Brezovica u 2023.


1. Vijeće Mjesnog odbora Havidići temeljem upute pročelnice Gradskog ureda za mjesnu samoupravu, civilnu zaštitu i sigurnost, raspravljalo je o prijedlogu prioriteta za Plan komunalnih aktivnosti Gradske četvrti Brezovica u 2023.

2. Vijeće Mjesnog odbora Havidići predlaže Vijeću Gradske četvrti Brezovica da u Plan komunalnih aktivnosti Gradske četvrti Brezovice u 2023. godinu uvrsti sljedeća prioritetna akcija na području Mjesnog odbora Havidići:
- Havidić Selo, put između ulice Katuni i ulice Šafrani, k.č. 3061 k.o. Dragonožec, šodranje, 3x320m. 

3. Ovaj zaključak dostavlja se Vijeću Gradske četvrti Brezovica na dalje postupanje.


Ad 5) Pitanja, prijedlozi i obavijesti

Enisa Hevešević zatražila je da se predsjedniku Vijeća Gradske četvrti Brezovica dostavi zapisnik s 11. telefonske sjednice Vijeća Mjesnog odbora Havidići koja se održala 19. kolovoza 2015. godine. Obzirom da nije bilo rasprave po ovoj točki dnevnog reda predsjednik Vijeća Dragutin Havidić zatvara rad sjednice.

[bookmark: _GoBack]Sjednica je završila u 18,00 sati.

Zapisnik sastavio: 							     
Petar Vukelić

KLASA: 024-08/22-003/1321
URBROJ: 251-13-11-8-22-2
Havidić Selo, 23. lipnja 2022.
                                     					          Predsjednik Vijeća
                                                                                                   Mjesnog odbora Havidići
         
									Dragutin Havidić




